Kl 08:15:17, den 6. august 1945 slapp «Enola Gay» atombomben «Little Boy» over Hiroshima i Japan. Dette var den første av to atombomber som USA slapp over japanske byer for å fremtvinge Japans kapitulasjon og bringe den annen verdenskrig til ende. Den andre atombomben, kalt «Fat Man, ble sluppet over byen Nagasaki 9. august 1945. Japan annonserte sin kapitulasjon 15. august 1945, og underskrev kapitulasjonserklæringen den 2. september 1945. Dette markerte slutten på andre verdenskrig.